Loudieg

**Loudieg** (*Loudia*  pe *Lódeyac* e gallaoueg; *Loudéac* e galleg) a zo ur gumun eus Breizh e departamant Aodoù-an-Arvor hag e Bro-Sant-Brieg, e-kreiz ar vro. Pennlec'h Kanton Loudieg eo.
## Douaroniezh
* Lec'hiet eo Loudieg e Kreiz-Breizh, etre an hentoù N164 (Roazhon-Brest) ha D700 (Sant-Brieg-Pondi). 30 mn diouzh Sant-Brieg hag 1 eur diouzh Roazhon.
### Kumunioù amezek

## Dezougen

Gare-Loudeac-Exterieur-2010.jpg|Diavaez an ti-gar.
22.08.92 Loudéac X 4542 (15450425907).jpg|Un tren er porzh-houarn.

* War al linennoù hent-houarn (serret) Karaez Loudieg ha Pondi Sant-Brieg emañ Loudieg.
## Anv
### Stummoù kozh
Kavout a reer ar stummoù-mañ: *Locduiac* (etre 1066 ha 1082), *Lodeac* (e 1149), *Lodoach* (e 1223), *Lodeac* (e 1239, e 1264), Parrez ha burgus *Lodeiac* (e 1263), *Lodoiac* (e 1269, e 1280), *Loudeac* (e 1271), *Lodoyac* (e 1286), *Lodeac* (e 1296), *Lodehac* (e 1369), *Loudeac* (e 1396). Ar stumm melestradurel a-vremañ a zeu war wel e 1427 (Dielloù Liger-Atlantel, B 2979).
### Brezhoneg
E brezhoneg eo testeniekaet ar stummoù-mañ: *Loudeac* (1789, 1790, 1865, 1911), *Loudeak* (1847, 1884, 1894, 1905, 1910), *Lozag* (1906, 1908), *Loudieg* (etre 1910 ha 2022), *Laudeg* (1919), *Laodeg* (1923, 1927), *Loudeag* (1933), *Laudâc* (1934), *Loudéak* (1937), *Leudeg* (1967), *Ludwag* (1978), *Loraog* (1978).
## Ardamezioù

## Istor
### 
*War-dro 1059: meneg kentañ eus "Loudeac" e karta diazez prioldi ar Groaz Santel e Josilin.
### 
*1263: Loudieg zo lakaet da barrez.
### 
*1491: arme Bro C'hall a voe ac'hubet Loudieg ganti.
### [[Dispac'h Gall]]
* Gant al lezenn eus an 26 a viz C'hwevrer 1790 e voe lakaet Loudieg da benn distrig Loudieg. 
### 
#### [[Brezel-bed kentañ]]
* Diazezet e voe an Ospital Milourel Klokaus Niv 78 e Loudieg e-pad ar Brezel-bed kentañ; gloazidi a oa erruet e miz Gwengolo dija, ha krouet e voe an ospital d'an 2 a viz Here 1914; serret e voe e dibenn miz Du 1917.
* E 1917 e voe degemeret repuidi, 63 Gall ha 62 Velgiad e Loudieg; e mizioù Meurzh hag Ebrel 1918 e teuas pemp repuad all eus departamantoù gall Oise ha Somme abalamour d'an dagadenn alaman bet boulc'het e miz Meurzh.
* Mervel a reas 220 gwaz hervez monumant ar re varv (eleze 3,83% eus ar boblañs e 1911) er gumun, met 251 hervez monumant Santez-Anna-Wened, abalamour d'ar brezel; lazhet e voe  pevar anezhe e Belgia  e miz Eost 1914, e penn- kentañ ar brezel: d’an 21  e Fosses-la-Ville, ur soudard eus an 70vet Rujumant Troadegiezh   ha, d’an 22 en Arsimont, ur soudard eus an 71vet Rujumant Troadegiezh e Maissin, ur soudard eus an 19vet Rujumant Troadegiezh 
 hag en Emgann Rossignol, ur c’hanolier blenier eus an 2vet Rujumant Kanolierezh Trevadennel; d’an 22 a viz Ebrel 1915 e voe lazhet daou soudard eus an 71vet Rujumant Troadegiezh e Boezinge e Flandrez Belgia.
#### [[Eil brezel-bed]]
* D'an 28 a viz Ebrel 1941 e kouezhas un nijerez (*[[Handley Page Hampden|Hampden I]]* marilhet AD834 ha kodet VN-?) eus ar Royal Air Force e *Quilliant*, nepell eus Loudieg. Daou nijour eus he laz a varvas. Douaret e voent e bered ar gumun. Unan all a voe serret d'an Alamaned, unan all a zeuas a-benn da achap.
* D'ar 4 a viz Gouhere 1944 e voe lazhet seizh Rezistant FFI gant an Alamaned e "La Porcherie".
* Dieubet e voe Loudieg d'an 3 a viz Eost 1944 gant lu ar Stadoù-Unanet.
### Brezelioù didrevadennañ
##### [[Brezel Indez-Sina]]
* Mervel a reas daou vilour eus ar gumun er Viêtnam abalamour d'ar brezel.
##### [[Brezel Aljeria]]
* Mervel a reas daou vilour eus ar gumun abalamour d'ar brezel.
## Brezhoneg
* 33,9 % eus anvioù-lecʼh ar gumun a zo brezhonek.

## Monumantoù ha traoù heverk

Loudéac - Église Saint-Nicolas - AD22 - 16FI2397.jpg|An iliz katolik.
Loudéac - Rue de La Chèze église et halles - AD22 - 16FI2418.jpg|Ar c'hoc'hu hag an iliz katolik.

* Iliz katolik Sant Nikolaz.
* Ar c'hoc'hu.
* Monumant ar re varv e Leurgêr an Ti-post, luc’hskeudenn ha kartenn-bost.
* Monumant kantonel ar re varv (1939-1945, Brezelioù Indez-Sina hag Aljeria) el Leurgêr Charles de Gaulle, luc’hskeudenn.
* Plakenn ar re varv (1914-1918) en iliz katolik, luc’hskeudenn.
* Monumant ar Rezistanted FFI bet lazhet e miz Gouhere 1944, luc’hskeudenn.
### Bered ar gumun

LoudiegBezioùalLugall.jpg|Bezioù al Lu gall.
LoudiegBezursoudardeusantrevadennoù01.jpg|Bez ur soudard eus an trevadennoù.
LoudiegBezursoudardeusantrevadennoù02.jpg|Bez ur soudard eus an trevadennoù.
LoudiegBezioùIziliarRezistañs.jpg|Bezioù izili eus ar Rezistañs.

* Beziet eo bet enni soudarded eus ar brezelioù-bed hag izili eus ar Rezistañs.

LoudiegBezioùarC'hommonwealth.jpg|Bezioù ar C'hommonwealth


* Bezioù ar C'hommonwealth: daou nijour marvet e miz Ebrel 1941, e-pad an Eil brezel-bed, pa gouezhas o c'harr-nij nepell eus Loudieg.

## Melestradurezh

### Roll ar vaered

## Poblañs
### Emdroadur ar boblañs abaoe 1962

## Tud
### Tud bet ganet eno
* 1895 : Jeanne Malivel, arzourez.
* 1901 : Yann Sohier, skolaer ha difenner ar brezhoneg er skol.
### Tud bet marvet eno
### Ardamezeg ar familhoù

## Gevelliñ

## Liammoù diavaez

*  Lec'hienn ofisiel kêr Loudieg
*  Loudieg war GeoBreizh.com
## Notennoù ha daveoù